LidanRubinov/Halacha-QA huggingface dataset:
שאלה: חייל שפתח את הבמבה שקנה עבורי בשק"ם: נהוג בצה"ל שבכל שישי חייל אחר קונה עבור כולם מוצרים מהשק"ם והם מחזירים לו את הכסף אח"כ. בשבוע שעבר הזמנתי במבה מאותו חייל, אך שכחתי מכך. כעבור שבוע ראיתי את אותו חייל פותח במבה, הזכרתי לו את הזמנתי והוא טען שזו הבמבה שקנה עבורי ומשראה שאין לה תובעים לקחה לעצמו, ועכשיו הוא רוצה להשיבה לי (פתוחה ומלאה) ואני אשלם לו את מחיר הבמבה. מה דיני דינו? האם הבמבה שלי והוא נידון כגזלן (בשוגג) או כמזיק או שהבמבה שלו? האם יש בפתיחתו את הבמבה גילוי דעת שמבהיר איךתפס את שליחותו? אשמח לתשובה נרחבת כיון שהנושא מעניין אותי מבחינה למדנית.
תשובה: כדי לענות לשאלתך צריך לברר את הנהוג, האם השליח רגיל לשמור על המוצר עד שימצא את המזמין או לא. אם נהוג לשמור, אזי שנינו בדין שליחות שגם אם השליח קנה מכספו ברגע שהגביה את המוצר קנה אותו עבור המשלח, ממילא השליח צריך לשמור את המוצר עבור המשלח. לכן פתיחת המוצר כדי להשתמש בו מוגדרת כשליחות יד וחייב על מעשיו אולם במקרה שלנו הנזק הוא גרמא בעלמא ושמא אף ללא כוונה להזיק, ויכול לומר לך הרי שלך לפניך ועליך לשלם לו עבור הממתק. אומנם אם הנוהג הוא שלא לשמור המוצר יותר מיום הקנייה אם כן חזר בו השליח בהיתר ואין לכם תביעות זה על זה. כיוון שאיני מכיר הרגילות איני יכול להכריע בדבר. הרב מרדכי רוימי
שאלה: ברכת המזון ללא לחם: אם לפני האוכל עשיתי ברכת המוציא לחם מן הארץ ולא אכלתי לחם בסעודה, האם אני צריכה לברך ברכת המזון?
תשובה: אין מברכים ברכת המזון אם לא אכלו לחם. אולם להבא אם כבר ברכת המוציא היה עלייך לאכול לחם ואפילו מעט כדי שהברכה לא תהיה לבטלה.
שאלה: הנחת תפילין בבר מצווה: ושבוע טוב. לבני ימלאו בעז"ה 13 שנים בתאריך כ"ד בתמוז תשע"ג. תאריך זה יוצא ביום שלישי בשבוע. שאלתי היא, האם הוא צריך להניח תפילין ביום שני יום לפני שימלאו לו 13 או ביום חמישי יומיים אחרי? ב מראש.
תשובה: הנחת תפילין מדין חינוך מותר להניח חודש לפני בר מצווה, על מנת שיתרגל בהנחתם לפני בר מצווה. ומגיל 13, דהיינו ביום שלישי, חובה עליו להניח תפילין.
שאלה: אמירה לנוכרי לצורך מצווה עונג שבת : לכבוד הרה"ג הרב דוב ליאור שליט"א 1) האם ניתן לומר לנוכרי להדליק את האור בשבת עבור משפחה שנכבה להם האור באמצע ארוחת שבת, כלומר, אמירה לנוכרי במקום מצווה עונג שבת של אדם פרטי? או במקרה ששכחו לכבות האור במקרר? 2) האם יש מצב להתיר במקום מצווה עבור אדם יחיד? (ולא רק במקום מצווה וצורך רבים הפסד מרובה )
תשובה: 1) לפי הספרדים - אמירה לגוי באיסור תורה אפי' לדבר מצווה אסורה. לעומת זאת, הרמ"א אומר (לאשכנזים) שזה אסור רק בדבר הרשות, אך בדבר מצווה מותר. אם יש חולה (אפי' שאין בו סכנה) - מותרת אמירה לגוי לפי כולם. מי שרוצה להיות חסיד - עדיף שיימנע מאמירה לגוי. 2) אין חילוק בין יחיד לרבים לעניין זה.
שאלה: מנהגי יום הפטירה להורים: א- ראיתי שהרב עוזיאל זצ"ל כותב, שאין מנהג הספרדים להדליק נר ביום הפטירה אלא לתרום את תאורת השמן לבית הכנסת לכל אותו היום, האם היום צריך לתרום את תאורת החשמל לבית הכנסת לכל אותו היום? ב- מי שלא עולה לקבר הוריו ביום הפטירה, האם הוא מבטל עשה של כבוד-הורים?
תשובה: א. יש בזה מעלה, חשיבות ותועלת לנפטר אך אין בזה חיוב. ב. ברב פעלים כתב הרב בתשובה שכל מה שנוהגים לעשות לכבוד הורים, אם אדם מבטל אותם יש בזה חסרון בכיבוד אב ואם.
שאלה: תנור בשרי שעושים בו מאכלים חלביים: אם יש לי בבית תנור אחד שעושים בו גם בשרי וגם חלבי וגם לא מקפידים על לחכות 24 שעות ולהפעיל את החום הכי גבוה למשך כמה שעות, מותר לי לאכול מהאוכל שבישלו בתנור? בפח הזבל מותר לי לזרוק בשר וחלב ביחד? צריך להכשיר שום? ואם כן, איך? ושבוע טוב
תשובה: א. במקום הצורך כשאין באפשרותך לנהוג אחרת בביתך, כגון שההורים שלך לא מעוניינים להקפיד על כך אפשר לסמוך על כך שרגילים לחמם את התנור לפני האפיה ועוד לפני שמכניסים את המאכלים התנור כבר חם ונחשב הדבר כהכשרתו. אולם יש לוודא שמשתמשים בתבניות שונות או לפחות אופים על גבי ניר אפיה. כאמור, זה נכון רק במקום הצורך אולם כשיש אפשרות אחרת יש להחמיר. ב. מותר ג. אין צורך להכשיר שום. טוב לא להשתמש בשום ששהה בלילה ללא השורש שלו או ללא קליפה מפני הסכנה. אם השום מעורב בסלט או בשמן, מלח וכד' מותר. דין זה נכון גם בבצל ובביצה קלופה
שאלה: להצטער בזמן מלחמה: השו"ע כותב שבשנת רעבון אדם צריך להשתתף בצער הצבור ולמעט בתענוגים מסויימים. האם בימים אלו, דין זה תקף? הרי רוב הארץ חיה חיים נורמליים? ולמדו את זה מהרעב שהיה בזמן יוסף, ואז היה רעב כללי?
תשובה: זו מידת חסידות, ולא ממש אסור.
שאלה: לענות לאי-מייל שהתקבל בשבת: האם אפשר לענות במוצאי שבת לאי-מייל שנשלחה בשבת, אם זה לצורך עבודה (שמתפרנסים ממנה) או ללימודים בקורס?
תשובה: איסור הנאה ממעשה שבת (אם יש בזה הנאה) מותר למוצאי שבת. יש מחמירים בכדי שיעשה למוצאי שבת. לכן, ראוי להמתין שלא מעיקר הדין שעה לאחר צאת השבת. ואם אפשר, לבקש מהשולח שימנע מכך.
שאלה: הפרשת חלה מעיסות קטנות: הכנתי שתי עיסות שביחד יש בהם שיעור להפריש חלה, האם אפשר להפריש מהם חלה במשותף?
תשובה: אפשר להפריש משתי העיסות חלה אם מכסין אותם במפה ובכך מצרפין אותן לעיסה אחת, וחייבים בחלה.
שאלה: ערלה בפטל: ראיתי מספר תשובות בשאלה זו אך התשובות שונות ולא ברור לי כיצד לנהוג בעניין ערלה. אני חקלאי המעוניין לטעת זני פטל בכמות מסחרית. סוג הזנים שאני רוצה מעונין לטעת קרויים זנים פרימוקנים (primocane), ומתאפיינים בכך שאותו ענף נותן פרות במשך שנתיים - מבלי לגזום. (הזן הספציפי בו אני מעוניןן נקרא Polka Raspberry). מתנצל עם חזרתי על שאלה - פשוט לא הצלחתי להגיע לתובנה ברורה וחד משמעית- חשוב לי לנהוג לכתחילה, אני נוהג כמנהג אשכנז.
תשובה: וברכת ד' על פי ברור שעשינו בתקופה האחרונה עם פרופ' זילכה ממכון וולקני, התברר בצורה מוחלטת שהענף עצמו המניב (יש מניבים שנתיים ויש מניבים שנה אחת, פלוריקיין ופרימוקן) מתייבש ומת ולאחר מכן גדלים ענפים חדשים מהשורש (דומה לבננה), על כן דינו כיום כירק שאין בו שנות ערלה. אמנם היו חילוקי דעות בין האחרונים אבל לאחר שהתבררה המציאות נראה שאין להחמיר בפתל כעץ למרות שהשיח בכללותו חי שנים רבות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הבהרה לזריקה דרך החלון: מתי כן זריקה דרך החלון לא הצריכה הפרשה בכלל, או הפרשה בלי ברכה? השאלה נשאלה בהמשך לשאלה "פירות שזרקו דרך חלון - הבהרה"
תשובה: שלו ם וברכת ד' כאשר מכניסים דרך החלון פטורים ללא מעבר דרך חצר. אבל בסיפור שלך קטפו בחצר וכבר התחייבו הפירות, הכנסה אח"כ איננה פוטרת. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נר חנוכה תחת עצים: לרב. האם ה"ה אם אדם נמצא ליד עץ גדול שענפיו מסוככים עליו האם יוכל להדליק שם נר? או נמצא בין 2-3 עצים והוא מוגן? השאלה נשאלה בהמשך לשאלה "נרחנוכה במקום שיש שתי מחיצות"
תשובה: אם זהו ביתו, כגון: שהוא אוכל וישן שם, כן.
שאלה: ברכת הגומל כששכחנו סיר על האש: לפני כמה ימים יצאנו מהבית ושכחנו סיר על הגז דולק. אחרי כשעתיים התקשר השכן (היינו בעבודה) ואמר שיש ריח חזק של עשן בבית. חזרתי ובאמת הסיר היה שרוף והבית עם עשן אבל ב"ה לא קרה דבר. האם צריך לומר ברכת הגומל? על התשובה
תשובה: עליכם להודות לה' אולם לא ע"י ברכת הגומל.
שאלה: להניק בפני ספרי קודש: האם מותר להניק כאשר אינני מכוסה בפני ספרי קודש הנמצאים בבית? וכן ברצוני לשאול מאיזה שלב של הלידה אנו נאסרים, והאם יש בכך הבדלים בין אשכנזים לספרדים?
תשובה: 1) להניק מותר. להחליף חיתול זה בעיה. 2) או מזמן שיש דימום או מזמן שכבר קשה ליולדת ללכת לבד (ולכן חוששים לפתיחה גדולה). אך אם יש רק ירידת מים או צירים עדיין אין שום בעיה.
שאלה: זמנה של תענית דיבור: בתענית דיבור, האם לא מדברים גם בלילה או שבלילה (או בערב) מותר בדיבורי חול (בנוגע לתענית דיבור משבת אל שבת)?
תשובה: תענית דיבור היא מהבוקר עד הערב אלא אם כן קיבלו אחרת.
שאלה: לעבור בין שתי נשים: הרב! אשמח שהרב יסביר לי את העניין של האיסור לעבור בין 2 נשים. והאם אני צריכה מחוייבת מיצד הדין לקום כשגיסי רוצה לעבור ביני לבין אחותי? ומי נקרא חוצץ?
תשובה: האיסור מוזכר במסכת פסחים (קיא, א) ובמסכת הוריות(יג,ב), כסגולה לזכרון (בא"ח שנה שניה פרשת פנחס). למרות שלא נפסקה הלכה זו ברמב"ם ובשולחן ערוך יש פוסקים שהביאו אותה (מנורת המאור, שו"ע הרב). גם בין המחמירים, יש מקילים כאשר אחת מהם אשתו, אימו או בתו. ולא מקפידים כאשר המרחק יותר משתי מטר (4 אמות). (בא"ח שם) את לא צריכה לקום אם יש לו מעבר אחר. אבל כשאין לו והוא מקפיד על כך, ראוי לעזור לו בכך. חוצץ, כאשר שני גברים עוברים ביחד. ה' יצליח דרכך.
שאלה: איסור דרבנן בעירובין: א- לפי מי שסובר שלספרדים העירוב לא מועיל. האם כאשר אדם יוצא מביתו דרך רה"ר ונכנס לרה"י וכל הדרך לא עוצר באמצע, שאז האיסור הוא מדרבנן, כן אפשר לסמוך על העירוב בשופי? ב- להרים תינוק בן שנה ו-9 חודשים, שכבר הולך לבד, האם פשיטא שהאסור הוא דרבנן כי חי נושא את עצמו?
תשובה: א. האיסור הוא שאם יעצור יעבור על איסור דאורייתא, ואם כן, אין לסמוך להתיר למי שסובר שמעיקר הדין אסור. אבל אם סוברים להחמיר רק מספק אפשר להקל לצורך. ב. גם כאן אפשר להקל משום צער התינוק.
שאלה: ברכת מלווח שאופים בתנור: יש מאפיות מסעדות שממש שמים את המלווח בתנור ואז הוא נאפה ומתנפח. האם במצב זה המוציא מלכתחילה?
תשובה: ב"ה שלו-ם וברכה, בבצק יש הרבה מרגרינה, לכן הוא ספק פת הבאה בכיסנין. משום כך נשארנו בספק. לכן טוב לאוכלו בתוך סעודה שברכו על פת. הרב חגי בר גיורא
שאלה: דיני טוהר הנשק: האם מותר לסכן חיילים בכניסה קרקעית לעזה בכדי להימנע מפגיעה באוכלוסייה אזרחית של האוייב או שצריך להפגיז גם מקומות מאוכלסים עם תחמושת? האם בכלל יש צורך לשמור על חיי אזרחי האויב, אם אפשר?
תשובה: השאלה מורכבת: תלוי מהי רמת הסיכון? מה הכרח להיכנס לאותו מקום? מה ההכרח לפגוע באזרחים? האם מדובר בפגיעה מכוונת או אקראית? בלי קשר לצד המוסרי יש גם שאלה תעמולתית, כיצד הפגיעה באזרחים תנוצל ע"י האויב כנשק נגדנו?
שאלה: מה להתפלל לאחר שעבר זמן תפילת שחרית: לעיתים רחוקות, אמנם, קורה שעברתי את זמן תפילת שחרית (בגלל עבודה במשמרת לילה שמתארכת). נניח שסוף זמן תפילת שחרית הוא 9:40 ואני מתחיל את התפילה בשעה 10. איזה חלקים מתפילת שחרית אומר ואיזה אדלג? חבר אמר לי שאומרים רק: אשרי, שמע ושמונה עשרה ואז אפשר להמשיך עם אשרי, מזמור לדוד, ובא לציון וכל הסדר עד עלינו. האם הוא צודק? האם יש איסור בכל זאת להתפלל תפילת שחרית מברכת היוצר ועד שמונה עשרה? האם יש בכך ברכות לבטלה? יצוין כי אני מקפיד תמיד ב"ה לומר את ברכות השחר עם שמע ישראל לפני שיעבור זמן קריאת שמע. וברכה
תשובה: יש להשתדל מאוד מאוד שלא לעבור את זמן קריאת שמע ואת זמן תפילה המתפרסם בלוחות והמקדים והזריז הרי זה משובח. אם בכל זאת עבר הזמן: עד סוף זמן תפילה אפשר להתפלל כרגיל את כל התפילה, לאחר זמן תפילה מתפללים כרגיל אולם את ברכות קריאת קריאת שמע יש לומר רק אם נאנס ורק עד חצות היום ולא אחרי כן.  עיין שו"ע מ"ב ובה"ל נח ו
שאלה: פיקוח נפש בשבת לנפגעי נפש בזמן אזעקה: כבוד הרב אני עובדת בעמותה בנתניה המשקמת אנשים עם מחלה נפשית בקהילה. נוכח המצב התקבלה הנחייה מהעמותה שיהיו כוננים גם בשבת במקרה שחס וחלילה תהיה אזעקה ואז הציפייה להתקשר לכל הדיירים בכדי לבדוק מה איתם. שאלתי היא, האם זה נכלל בגדר פיקוח נפש המותר בשבת? ובברכת בשורות טובות.
תשובה: את כבעלת מקצוע יכולה לקבוע אם יש בכך סכנה.
שאלה: להישאר בישיבה בדרום בזמן טילים: הרב, אני ואישתי אברכים בישיבה באזור הדרום. אנחנו גרים בקראוון ומה שמגן עלינו בזמן נפילה זו מיגונית. האם צריך להישאר ללמוד בישיבה למרות סכנת החיים וחוסר בתנאים טובים של ביטחון?
תשובה: אם המיגונית נותנת מענה הולם, מהיר ובטוח נגד רקטות אתם יכולים להישאר, בפרט אם לומדים תורה במקום הזקוק מאוד להגנה רוחנית יחד עם הגנה הפיזית. אך אם היא לא נותנת מענה הולם, תשקלו אם להישאר במקום כל עוד הסכנה קיימת.
שאלה: הרקיע הוא לא באמת מים: כתוב שהקדוש ברוך הוא הבדיל בין מים למים ושהרקיע הוא בעצם מים, הרי הרקיע הוא לא באמת מים אז איך כתוב ככה?
תשובה: לשואל הרקיע אינו מים, אלא מבדיל בין המים התחתונים למים העליונים, בפשטות, אלו שהתאדו מן המים התחתונים. נאמנה
שאלה: דיני תיקונים בבית שכור: לרב שתי שאלות דחופות 1. אני שוכר בבית וארע שיש בזרם של הצנור בברז סתימה קלה שמחלישה את הזרם, על מי האחריות לתקן? 2. מתג של דוד שמש, על מי האחריות לתקן?
תשובה: אם יש למקרה מעין זה התייחסות בחוזה החתום ביניכם יש לעשות ככתוב בו. ואם אין, אזי בשני המקרים האחריות לתיקון מוטלות על המשכיר. הדבר נכון הן מצד דיני התורה, שכל דבר שהוא מעשה אומן מוטל על המשכיר (כמבואר בשו"ע חו"מ סימן שיד), והן מצד מנהג המדינה בימינו, כיוון שדברים אלו אינם אמורים להתקלקל עקב השימוש בהם. הרב מרדכי גרוס
שאלה: גדלות המוחין: מה זה גדלות המוחין בחסידות? האם הכוונה לעליה עד 50 שערי קדושה או לקידוש השם?
תשובה: שמחתי לקבל את שאלתך היפה. שאלה שנתקלים בה בדרך כלל מי שעוסק בתורת החסידות. בכל אדם יש חלקים שונים, החלק העליון יותר הוא החלק השכלי, מתחתיו החלק הרגשי ומתחתיו החלק הטבעי. החלק השכלי נקרא גם מוחין, והוא מורכב מחלקים שונים שלכל חלק יש את התפקיד שלו. כאשר החלקים האלו של האדם מופיעים בשטף ובזרימה חופשית האדם מרגיש גדלות של מוחין, מרגיש שמתגלים לו דברים, שהחכמה מופיעה בו ושהוא מתמלא ממנה. אך דרגה זו מצויה בעיקר אצל צדיקים גדולים. אצל רוב רובם של בני האדם, שאחר חלקי האדם משפיעים מאוד עליו, ולפעמים אפילו חלקים נמוכים יותר כגון תאוות ויצרים, והם מאפילים על הופעת המחשבות והרעיונות הגבוהים. יש לא מעט דברים שמוציאים את האדם מגדלות המוחין, והאדם צריך ללמוד איך להתגבר על המעכבים האלו. כפי המקום שבו האדם נמצא, בחיים הרוחניים שלו, כך גם מופיעים בו הגילויים האלוקיים, זה באפשרותו וזה נפלא, אך צריך להשקיע כדי לחיות בכך. הצדיקים הגדולים חיים במקום הזה, וכל עיסוק שהוא מחוץ למקום הזה הוא מנותק מהם, והם עושים אותו רק בלית ברירה. עם ישראל, שזכה לצאת ממצריםם לאחר שתעלה לדרגה גבוהה מאוד, דרגה של 50 שערי קדושה, אכן היה בגדלות המוחין, אך רק צדיקים גדולים מאוד מסוגלים לחיות במדרגה זו באופן הטבעי והפשוט, אצל אחרים גדלות המוחין מופיעה בזמנים מסויימים וברמה מסויימת, ואף בדרגה זו יש המון עונג ושמחה. אני מקווה שלמרות שהדברים גדולים ועמוקים, הצלחתי לכתוב משהו פשוט שיעזור לך בהמשך הלימוד שלך. בברכת הצלחה רבה הרב יצחק גרינבלט.
שאלה: חברת כנסת בדרגת דבורה הנביאה: האם יכול להיות שנמצא בדורנו חברת כנסת בדרגת דבורה הנביאה? השאלה נשאלה בהמשך לשאלה "בחירת אישה לחברת כנסת"
תשובה: דבורה הנביאה היא רק דוגמא לכך שהצבור רשאי למנות עליו אישה (ר' תוספות ב"ק טו, ובמקומות אחרים המסומנים שם) שלומציון המלכה לא הייתה נביאה אך הייתה מלכה טובה, לעומת בעלה שרצח את חכמי ישראל ח היו מרוצים מהנהגתה.
שאלה: הצבעה בפריימריז עבור אישה או גוי: האם מותר לי להצביע בפריימריז עבור אשה, ולהבדיל עבור גוי, מצד מינוי לשררה (יכולים להתמנות לשרים אם יקבלו הרבה קולות)?
תשובה: ביחס לאשה - אמנם הרמב"ם אומר שאין לתת סמכות שיפוטית לאשה, אך בכנסת יש פחות בעיה כי היא משמשת יותר בתור יועצת ונותנת חוות דעת מקצועית ולא משמשת ממש בסמכות שלטונית כמו שוטרת או שופטת. ביחס לנכרי - לא נכון למנות נכרי שיהווה עבורינו יועץ בבית המחוקקים.
שאלה: ברכת מזונות בסעודה לאורח: הרב אני נוהג לא לברך מזונות בסעודה משום שפת הבאה בכיסנין היא ספק פת. כשאני מתארח - אני סמוך על דעת בעה"ב. לפעמים מגישים עוגה לקינוח ובעה"ב עצמו מברך מזונות, ומתברר לי שהוא לא כוון לפטור את המזונות בברכת המוציא, וכנראה הוא לא סובר כסברה הנ"ל. האם במצב כזה אני חייב לברך מזונות? האם מלכתחילה כשבעה"ב מברך המוציא אני יכול לכוון לפטור "מזונות" - גם אם הוא עצמו לא מכוון כך? (ראיתי ב"וזאת הברכה" סברה שזה אפשרי).
תשובה: מסתבר שבעה"ב מוציא אותך בעיקר הברכה אך הכוונות הפרטיות נשארו שלך.
שאלה: להתיר נדרים לפני ראש השנה: האם ניתן להתיר נדר לפני ראש השנה או יום כיפור? השאלה נשאלה בהמשך לשאלה "להתיר נדר שקשה לי לעמוד בו"
תשובה: ניתן להתיר נדרים כל השנה.
שאלה: המשך לשאלה הנחת התפילין בבר מצווה: כבוד הרב ערב טוב. בהמשך לתשובתך, כוונתי היא האם העליה לתורה והנחת התפילין בנוכחות האורחים צריכה להתקיים ביום שני - יום לפני כ"ד בתמוז, שזה תאריך הולדת בני, או לדחות זאת ליום חמישי יומיים אחרי, כלומר בכ"ו בתמוז? ישנם אנשים שאומרים לי שצריך להקדים ביום, ואחרים שאמרו לי שאסור להקדים ומוטב לאחר - שלילד ימלאו 13 ויומיים. אודה לתשובתך. השאלה נשאלה בהמשך לשאלה "הנחת תפילין בבר מצווה"
תשובה: מזל טוב ובשעה טובה. העליה לתורה ביום חמישי כ"ו בתמוז, לאחר שמלאו לחתן הבר מצווה 13 (כאומרים מוטב לאחר).
שאלה: קריאת שמע על המיטה: לכבוד הרב "זבחי אלוקים רוח נשברה לב נשבר ונדכא אלוקים לא תבזה". (תהילים) יש לי שאלה: אני קורא קריאת שמע על המיטה פעמיים גם בנוסח ספרדי וגם בנוסח אשכנזי, כדי לצאת ידי חובת שני הנוסחים: 1. האם זה הורג יותר מזיקים ומלאכי חבלה מאשר פעם אחת, שבקריאת שמע על המיטה נהרגים 1125 מזיקים ומלאכי חבלה, האם זה אומר שב-2 פעמים נהרגים 2250 מזיקים? 2. האם לאחר ברכת המפיל בלא שם ומלכות אפשר לעשן?
תשובה: 1. אין טעם לקרוא שני נוסחים, כיום לא חוששים למזיקים. 2. אסור (העישון הוא מהמזיקים היותר גדולים). ה' יצליח דרכך.
שאלה: דבקים בקריאת שמע: מה הם הדבקים, הספציפיים, בקריאת שמע?
תשובה: 1. צריך להפסיק בין היום - לעל לבבך. ובין היום - לאהבה. 2. בין נשבע לה' להבליט העין. להדגיש יו"ד של ישראל, וכן יו"ד של והיו. 3. לתת רווח בין וחרה לאף. 4. רווח -בין הצמדים הבאים: בכל לבבך, על לבבכם, בכל לבבכם, עשב בשדך, ואבדתם מהרה, הכנף פתיל, אתכם מארץ. 5. בכל אות א' שאחרי מ"ם צריך להפסיק ביניהם: כגון: ולמדתם אותם, וקשרתם אותם, ושמתם את, וראיתם אותו וזכרתם את ועשיתם את. (שו"ע סא, טו-כ)
שאלה: יעקב ועשו: האם יעקב אבינו שיקר? הרי יצחק אבינו שאל את יעקב "מי אתה בני" ויעקב אבינו אמר "אנכי עשו בכורך". גם בפסוק לה יצחק אומר לעשו "בא אחיך במרמה."
תשובה: הסברים שונים יש לנושא. אך פשט הדברים, שיעקב שיקר כנגד רצונו בשליחות אימו. מדרש רבה סה,טו: " 'וילך ויקח ויבא לאמו' - אנוס כפוף ובוכה". ובכל אופן נענש על ידי שרימו אותו. מדרש תנחומא ישן: "אמר לה בת הרמאי (לאה)! למה רימית אותי?! אמרה לו ואתה למה רימת אביך?.". וכן במכירת יוסף אמרו בניו: "הכר נא הכתונת בנך היא".
שאלה: ביאור במסכת נדה: קראתי שהגמרא במסכת נדה (יז, א) אומרת: אמר רבי שמעון בר יוחאי ארבעה דברים הקב"ה שונא ואני לא אוהב ואחד מהם המשתין ערום לפני מיטתו" מזאת אומרת, המשתין ערום לפני מיטתו?
תשובה: ח מחנכים אותנו לצניעות ולנקיות. עד העת החדשה לא היו חדרי שרותים מסודרים כמו שיש היום ולכן היתה מציאות שאנשים התפנו במקומות שונים. ח מלמדים אותנו שאין זה דרך כבוד להתפנות ליד המיטה אלא יש להתרחק למקום רחוק יותר. קל וחומר שאין להתפנות ליד שולחן האוכל וכד'. זה לשון המשנה ברורה  רמא א  :"מפני שרצון הקב"ה שיהיה האדם מתנהג בדרך נקיות וקדושה וזה מתנהג עצמו בדרך מיאוס וטינופת ולא יוכל להשרות שכינתו אצלו". אמנם היום המציאות המסויימת הזו אינה שייכת אולם העיקרון הנלמד מכאן בוודאי שייך.
שאלה: קפה מטרמוס של גוי: אם גוי מציע לי קפה מטרמוס שלו, האם מותר לשתות?
תשובה: ב"ה שלו-ם וברכה, יש על מי לסמוך שאין איסור בישול נוכרי בקפה. אולם צריך להיות ברור מה היה שם בטרמוס, שלא נשארו שאריות של מרק טרף. הרב חגי בר גיורא
שאלה: לברך על טבילת כלים: על אילו כלים צריך לברך על טבילת כלים? היום יש הרבה מניות של ישראלים ובכלל מפעלים של ישראלים שהועתקו לו"ל כמו בסין, האם יש ספק לברך?
תשובה: וברכת ד' א. בספק אין לברך. ב. חברה שהיא שותפות יהודים וגויים יש להטביל ג. לכן, כל חברה בחו"ל בחזקת שיש בה שותפות גויים. ד. אם ידוע על חברה של יהודים בחו"ל אין לברך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תלישת אניצי עור בשבת: לרב שליט"א - פעמים רבות אני נתקל במצב בו עור הפנים שלי עומד להתקלף ואני, כמעט מבלי משים, נוגע בזה מדי פעם ועל ידי כך מזרז את היתלשות העור. האם הדבר אסור? בנוסף, פעמים רבות יש לי מציאות דומה עם עור השפתיים, אלא ששם אני תולש זאת באמצעות השיניים. האם הדבר אסור? אשמח למקורות בעניין.
תשובה: יש להקפיד בשבת לא לעשות כן. בין במקרה הראשון ובין במקרה השני. (אם נתלש מהשפתיים תוך כדי אכילה זה לא נורא, אסורה תלישה מכוונת.)
שאלה: מכירה באתר איביי בבעלות גוי הפועל גם בשבת: אם אני מפרסם בחנות באתר איביי, שעד כמה שידוע לי הוא בבעלות גוי, אם כי אינני יודע אם אין כמה בעלי מניות יהודים, מוצר למכירה. בכל אופן, אם המוצר נמכר הת מועבר על ידי חברת צד שלישי בשם פייפאל ישירות לויזה. מה קורה אם המוצר נקנה בשבת, האם זה מותר? כמובן שהמוצר אינו מפורסם באתר בישראל כי אם בחו"ל ששם הרוב גויים. אך האם מותר לפרסם מוצר למכירה, כשהאתר פועל גם בשבת, ועלולים לקנות גם בשבת?
תשובה: אומנם המכירה נעשית ע"י גויים ולגויים אך אין ליהנות מרווחי שבת אלא בהבלעה, וצ"ע אם יש כאן הבלעה.
שאלה: להפסיק תפילה בגלל אזעקה - המשך.: אם מותר להפסיק תפילת שמונה עשרה שיש אזעקה כי זה פיקוח נפש, אז למה אומרים שאפילו אם עומד מולי נחש ארסי אני לא יכולה לזוז מהמקום!? השאלה נשאלה בהמשך לשאלה "להפסיק תפילת שמונה עשרה בגלל אזעקה"
תשובה: את המילה "ארסי" את הוספת.
שאלה: תוסף תזונה לספורטאים - לא כשר: קניתי תוסף תזונה שעשוי מחומרים טבעיים. התוסף מגביר את הפרשת הורמון הגדילה בגוף, ואין מוצר טוב יותר בתחום הזה. הבעיה היא שהמוצר מיוצר באמריקה ואין לו כשרות. המוצר הוא אבקה עם טעם. יש מקום להתיר? השאלה נשאלה בהמשך לשאלה "לקיחת תוסף תזונה תרופה ממקור לא כשר"
תשובה: וברכת ד' יש לקחתו ללא הטעם שבו, דהיינו: או לפגום את הטעם או לקלקלו כך שלא יהיה כדרך הנאתו, ואז אפשר להקל ולבלוע אותו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שירות בצבא תוך סיכון חיים: במבצע הקרב ובא ברור שכדי לא להראות גרוע בעולם יעשו פעולות שמסכנות חיילים כדי לא לפגוע באוכלוסיית עזה. איזה היתר תורני יש לחייל לכתחילה לסכן את חייו בזה? כדי להפסיק את הירי יש דרכים אחרות וגם אם כל העולם ישנא אותנו וישאר לנו לחם עבש לאכול זה עדיף מלסכן חיילים ולהראות טוב בעולם הצבוע והאנטישמי הזה.
תשובה: צה"ל עשה רבות שלא לקחת סיכונים על חיי החיילים, ועיין ערך עופרת יצוקה שצה"ל הרג 1200 אנשים ומתוכם 400 שלא היו מעורבים במלחמה. זוהי דרכו של צה"ל. קרו פעמים שהיו טעויות, אך מי שלא עושה אינו טועה. החשיבות לא להרוג אזרחים חשובה ביותר: הן כלפי פנים, לשמור על קונצנזוס בלחימה. והן כלפי חוץ, שמדינת ישראל לא תלחץ לשלם מחיר מדיני כבד. השמירה על דעת הקהל העולמית יש בה מרכיב חשוב במלחמה. שירות צבאי תחת שלטון בג"ץ
שאלה: תיקון עברת כרת של ההורים: נניח שיש מישהו שאחד ההורים שלו עשה עברות שעונשם כרת וההורה נפטר מן העולם בלי לחזור בתשובה. רציתי לשאול 3 דברים: 1. האם הבן יכול לתקן את ההורה ולבטל את הגזרה? 2. איך זה מסתדר שמישהוא מקבל עונש כרת אם לכל ישראל יש חלק לעולם הבא? 3. מה זה עוזר שהבן אומר קדיש במשך שנה אם ההורה בכלל לא זוכה לגן עדן או גהנום?
תשובה: 1. אפשר לתקן ע"י תורה, מצוות ומעשים טובים שנעשים במיוחד לזכות האב. 2. יש חלק לעוה"ב הכוונה חלק בסיסי אבל אפשר לאבד ע"י חטא. ויש שכתבו שהכרת הוא עונש ואחריו אפשר לזכות לעוה"ב. 3. הקדיש יכול להציל מגיהנם אם היו החטאים לא חמורים מאוד. ואם כן הקדיש מועיל להקל את קושי העונש. ואחרי העונש אפשר להגיע לגן עדן.
שאלה: קריאת שמע על המיטה בשני הנוסחים וברכת המפיל - המשך: 1. כוונתי בקריאת שני הנוסחים היא לא המזיקים שכתוב שאין מזיקים היום בא"י, אלא למלאכי חבלה שנוצרו מחטאיו של האדם ועומדים ומקטרגים על האדם לפני הקב"ה, כמו"ש דוד המלך ע"ה: "סורו ממני כל פועלי אוון כי שמע ה קול בכיי", ושמעתי מפי הרב דניאל זר שקריאת שמע על המיטה הורגת 1,125 מלאכי חבלה כאלו. האם קריאת שמע על המיטה בשני הנוסחים הורגת פי 2 יותר מהמלאכי-חבלה אלו? 2. וודאי שעישון טבק הוא מזיק לבריאות, אך כוונתי למה שכתוב בשו"ע: "שמותר לעשן טבק בתשעה באב לאחר חצות למי שחסרון הטבק מפריע לו" עי"ש, האם לאחר ברכת המפיל מותר לעשן טבק למי שחסרון הטבק מפריע לו, ואין בזה משום הזכרת שם שמיים לבטל (כמו לפתוח את החלון ולנשום, למשל)? השאלה נשאלה בהמשך לשאלה "קריאת שמע על המיטה"
תשובה: 1. לא ראוי לקרוא פעמיים. ואין רב שיגיד אחרת. 2.אסור לעשן אחרי המפיל.
שאלה: איך מתקלחים בשבת: :-) הרב כתב שמצטער יכול להתקלח בשבת כל גופו בחמין. השאלה: 1- חמים הכוונה למים רותחים ממש? 2- ואיך אני יודע שאני בקטגוריה של המצטער? 3- ולגבי שטיפת וחפיפת הראש בשבת בשמפו ומרכך במים קרים פושרים או חמים (רותחים ממש), האם זה מותר? (הבנתי שאין בעיה להשתמש בבויילר שחומם וכבה לפני שבת) רציתי לדעת: 4- אם יש איסור אם החום של הדוד שמש והבויילר (שכבה לפני שבת) התערבבו? 5- צריך לשטוף במים קרים פושרים או חמים (רותחים ממש) כל אבר בנפרד או אפשר רגיל? 6- ואיך להתנגב אחרי המקלחת או שטיפת פנים וזקן? 7- לשטוף בשבת במים קרים פושרים בחמים (רותחים ממש) את הפנים והזקן, מותר? 8- האם זה משנה איזה עדה אני בתשובות של כבוד הרב? תבורך! השאלה נשאלה בהמשך לשאלה "נייר חתוך ומקלחת בשבת"
תשובה: יש להבדיל בין איסור רחיצה בשבת, שזו גזירה מדרבנן, לבין חשש חימום של מים קרים בשבת, שזה עלול להיות איסור תורה של מבשל. ללא קשר לרחיצה, אסור להשתמש במים חמים שחוממו בערב שבת ע"י הבויילר כיון שבעקבות פתיחת ברז המים החמים מיד נכנסים לדוד מים קרים שמתחממים ע"י המים החמים שבדוד. מים חמים שחוממו ע"י השמש רבים מקילים להשתמש בהם בשבת ויש אוסרים, ובמקום הצורך וודאי יש להקל. לכן מצטער שיכול להתקלח בשבת יכול לעשות זאת בכפוף לתנאים הנ"ל. הגדרת מצטער היא לפי הרגשת האדם. במקום שהיה מזדרז להתקלח ביום חול ולא היה דוחה זאת לערב וכד' מותר גם בשבת. אם היה דוחה לערב, אף בשבת יש לחכות למוצ"ש. וכן כיוצא בזה. המצטער יכול להתקלח במים חמים כדרכו ביום חול. שמפו ומרכך מותרים. סבון מוצק לאשכנזים אסור, לספרדים יש מקילים. וטוב להסתפק בשמפו. מותר להתנגב כרגיל ולא ישפשף בחוזקה את השערות.  אם יש הבדלים בין העדות אני משתדל לציין
שאלה: להדליק נרות חנוכה בעצמו או ע"י שליח -הבהרה: אך עדיין לא הבנו, אחרי השעה 7 בערב השליח ידליק בזמן, אך סוף סוף הבעלים לא קיימו את המצוה בשלימות, את ברכת ההודאה על הניסים, שזה מצוה בגופו, הוא לא קיים? השאלה נשאלה בהמשך לשאלה "להדליק נרות חנוכה בעצמו או ע"י שליח"
תשובה: בכל זאת נלענ"ד שעדיף להדליק בשעה סבירה ע"י שליח מאשר בעצמו בשעה מאוחרת.
שאלה: להכין טחינה למנהג הספרדים - הבן איש חי: ראיתי בספר של הרב מונסא זצ"ל, מחכמי ירושלים, שמותר להכין טחינה בשבת ערבוב חומר-גלם מים. וכותב-שבדור שלפנינו היו מכינים טחינה סמוך לסעודה. מה דעת הרב?
תשובה: אפשר להכין אם התערובת דלילה ונוזלת, אבל אם היא סמיכה יש לאסור מפני לישה. וגם בהכנה צריך לעשות שינוי באופן ההכנה הרגיל.
שאלה: בהמשך לשאלת פיקוח נפש בשבת לנפגעי נפש: כבוד הרב בהמשך לשאלתי, אמנם אוכלוסיה זו יכולה להגיע למצבי חרדה באחוז מאוד גבוה יחסית לאוכלוסיה אך בכל מקרה ספציפי אוכל דעת מה מצב של אדם בנפרד רק לאחר שיחת טלפון, שכן לא חווינו מצב של אזעקות בעבר. וברכה השאלה נשאלה בהמשך לשאלה "פיקוח נפש בשבת לנפגעי נפש בזמן אזעקה"
תשובה: אם יש חשש פיקוח נפש, שוחחי בטלפון ואם יש צורך בפעולה נוספת משום פקו"נ עשי אותה.
שאלה: יין נסך למנהג הספרדים - הבן איש חי: א- למנהג הספרדים, אם נוצרי או ישמעלי הרים בקבוק יין לא מבושל ופתחו, האם היין נאסר? ב- האם יין מפוסטר דינו כמבושל או לא? כי השו"ע כותב: יין מבושל לא נאסר, וממתי נקרא מבושל? משירתיח על האש. ובש"ך שם שיתמעט ממדתו.
תשובה: א. כן, יין לא מבושל נאסר במגע גוי. ב. ישנן דעות, אפשר לסמוך על דעת המקילים שמפוסטר כמבושל במחלל שבת, או בגוי שפתח את הבקבוק ולא מזג.
שאלה: נטילת ידיים בזמן אזעקה: בזמן האזעקה אחרי שנטלנו ידיים עם ברכה יצאנו לחדר המדרגות ל-10 דקות וחזרנו. היה צריך שוב ליטול ולברך? האם יש הבדל באיזה אזור בארץ מדובר?
תשובה: א. ראוי ליטול מחדש בלי ברכה. ב. נראה שאין הבדל.